ইয়াবাসহ ৬২ বছরের বয়োবৃদ্ধ র‌্যাবের হাতে আটক
চট্টগ্রামের সাতকানিয়ায় ১২ হাজার ৯শ পিস ইয়াবাসহ সৈয়দ নুর নামে ৬২ বছরের এক বৃদ্ধকে গ্রেফতার করেছে র‌্যাব। বুধবার ভোরে চট্টগ্রাম-কক্সবাজার মহা-সড়কের সাতকানিয়ার কেরানীহাট থেকে তাকে গ্রেফতার করা হয়।







গ্রেফতারকৃত সৈয়দ নুর সাতকানিয়া পৌরসভার ২ নম্বর ওয়ার্ডের মৃত ফয়েজ মিয়ার ছেলে।




র‌্যাব জানায়, কেরানীরহাট এলাকায় ইয়াবা ট্যাবলেট বেচাকেনার জন্য এক মাদককারবারির অবস্থান করার খবর আসে র‌্যাবের কাছে। ওই তথ্যের ভিত্তিতে র‌্যাবের একটি আভিযানিক দল কেরানীহাটে অভিযান চালায়। এ সময় সৈয়দ নুর নামে ওই ব্যক্তির শপিং ব্যাগ থেকে ১২ হাজার ৯শ পিস ইয়াবা পাওয়া যায়।
র‌্যাবের সিনিয়র সহকারী পরিচালক (মিডিয়া) মো. নূরুল আবছার জানান, ওই বৃদ্ধ প্রাথমিক জিজ্ঞাসাবাদে কক্সবাজারের মিয়ানমারসহ সীমান্তবর্তী বিভিন্ন এলাকা থেকে ইয়াবা সংগ্রহ করে চট্টগ্রাম মহানগর ও দেশের বিভিন্ন এলাকায় বিক্রির কথা স্বীকার করেছেন। তার বিরুদ্ধে মাদক আইনে একটি মামলা করে সাতকানিয়া থানায় হস্তান্তর করা হয়েছে।

চট্টগ্রামের সাতকানিয়ায় ১২ হাজার ৯শ পিস ইয়াবাসহ সৈয়দ নুর নামে ৬২ বছরের এক বৃদ্ধকে গ্রেফতার করেছে র‌্যাব। বুধবার ভোরে চট্টগ্রাম-কক্সবাজার মহা-সড়কের সাতকানিয়ার কেরানীহাট থেকে তাকে গ্রেফতার করা হয়।